**NÁRODNÁ RADA SLOVENSKEJ REPUBLIKY**

 **VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1628/2015

**1727a**

### S p o l o č n á s p r á v a

**výborov Národnej rady Slovenskej republiky o prerokovaní vládneho n**[**ávrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (tlač 1727) v druhom čítaní**](http://lrv.rokovania.sk/281882015-/)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k vládnemun[ávrhu zákona, ktorým sa mení a dopĺňa **zákon č. 211/2000 Z. z. o slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpisov (tlač 1727)](http://lrv.rokovania.sk/281882015-/)podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

I.

Národná rada Slovenskej republiky uznesením č. 1969 z 25. septembra 2015 pridelila vládny n[ávrh zákona, ktorým sa mení a dopĺňa **zákon č. 211/2000 Z. z. o slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpisov (tlač 1727)](http://lrv.rokovania.sk/281882015-/)na  prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre ľudské práva a národnostné menšiny.

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny n[ávrh zákona, ktorým sa mení a dopĺňa **zákon č. 211/2000 Z. z. o slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpisov (tlač 1727)](http://lrv.rokovania.sk/281882015-/)prerokovali výbory a odporúčali ho schváliť:

Ústavnoprávny výbor Národnej rady Slovenskej republiky uznesením č. 741 zo 4. novembra 2015 a

Výbor Národnej rady Slovenskej republiky pre ľudské práva a národnostné menšiny uznesením č. 197 zo 4. novembra 2015.

IV.

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

V článku I sa vkladá nový bod 1., ktorý znie:

 „1. V § 11 ods. 1 písm. b) sa vypúšťa slovo „osobitného“.

 Nasledujúce body sa primerane prečíslujú.

Navrhuje sa umožniť nesprístupnenie informácii v žiadateľom určenej forme, keď je už informácia sprístupnená (napr. prostredníctvom siete internet), a to aj vtedy, keď je sprístupnená na základe zákona o slobode informácií a nielen osobitných zákonov.

**Ústavnoprávny výbor NR SR**

**Gestorský výbor odporúča schváliť.**

V čl. I druhom bode sa na konci pripájajú tieto slová:

„Poznámka pod čiarou k odkazu 23 znie:

„23) Napríklad zákon č. 527/1990 Zb. o vynálezoch, priemyselných vzoroch a zlepšovacích návrhoch v znení neskorších predpisov, zákon č. 146/2000 Z. z. o ochrane topografií polovodičových výrobkov v znení zákona č. 84/2007 Z. z., zákon č. 517/2007 Z. z. o úžitkových vzoroch a o zmene a doplnení niektorých zákonov v znení zákona č. 495/2008 Z. z., zákon č. 202/2009 Z. z. o právnej ochrane odrôd rastlín, zákon č. 185/2015 Z. z. Autorský zákon.“.“.

Navrhujeme aktualizovať znenie poznámky pod čiarou s ohľadom na platnú právnu úpravu.

**Ústavnoprávny výbor NR SR**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

3. V čl. I jedenástom bode v § 21e ods.4 sa za slovami „10 rokov“ vypúšťajú slová „povinná osoba“.

Ide o gramatickú úpravu normatívneho textu (vypúšťajú sa nadbytočné slová).

**Ústavnoprávny výbor NR SR**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

4. V čl. I trinástom bode sa vypúšťajú slová „vrátane poznámky pod čiarou k odkazu 27n)“.

Legislatívno-technická úprava. Nie je dôvodné predmetnú poznámku vypúšťať s ohľadom na návrh v pätnástom bode.

**Ústavnoprávny výbor NR SR**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

5. V čl. II sa slová „1. decembra 2015“nahrádzajú slovami „1. januára 2016“.

Zároveň je potrebné v čl. I 25. bode § 22f vrátane nadpisu slová „od 1. decembra 2015“ nahradiť slovami „od 1. januára 2016“ a slová „k 1. decembru 2015“ nahradiť slovami „k 1. januáru 2016“.

Zmena termínu účinnosti sa navrhuje s ohľadom na priebeh legislatívneho procesu a potrebu dodržania lehoty podľa čl. 102 ods. 1 písm. o) Ústavy Slovenskej republiky. Súčasne je potrebné primerane upraviť aj lehoty navrhované v prechodnom ustanovení.

**Ústavnoprávny výbor NR SR**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

 Gestorský výbor **odporúča hlasovať** o všetkých uvedených pozmeňujúcich a doplňujúcich návrhoch **spoločne (body 1 až 5)**  s odporúčaním **schváliť.**

V.

 Gestorský výbor na základe stanovísk výborov k vládnemu n[ávrhu zákona, ktorým sa mení a dopĺňa **zákon č. 211/2000 Z. z. o slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpisov (tlač 1727)](http://lrv.rokovania.sk/281882015-/) odporúča Národnej rade Slovenskej republiky predmetný vládny návrh zákona **schváliť** v znení pozmeňujúcich a doplňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho n[ávrhu zákona, ktorým sa mení a dopĺňa **zákon č. 211/2000 Z. z. o slobodnom prístupe k informáciám** a o zmene a doplnení niektorých zákonov (zákon o slobode informácií) v znení neskorších predpiso](http://lrv.rokovania.sk/281882015-/)vv druhom čítaní (tlač 1727a) bola schválená uznesenímÚstavnoprávneho výboru Národnej rady Slovenskej republiky č. 759 z 10. novembra 2015.

Týmto uznesením výbor zároveň poveril spoločného spravodajcu **Otta Brixiho,** aby na schôdzi Národnej rady Slovenskej republiky informoval o výsledku rokovania výborov a pri rokovaní o návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Róbert Madej

 predseda Ústavnoprávneho výboru

 Národnej rady Slovenskej republiky

Bratislava 10. novembra 2015